Δευτέρα 9 Ιανουαρίου 2023

 Αρ. πρωτοκόλλου: 4

**ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Καλούμε τα ενδιαφερόμενα ταξιδιωτικά γραφεία να μας στείλουν προσφορά για την προγραμματιζόμενη τετραήμερη εκδρομή του σχολείου μας, στα πλαίσια δύο σχολικών προγραμμάτων, για το έτος 2022-2023.

Α) **Προορισμός:** Τρίκαλα Θεσσαλίας

Β) **Χρόνος πραγματοποίησης**: Από Πέμπτη 16 Φεβρουαρίου 2023 έως και Κυριακή 19 Φεβρουαρίου 2023.

Γ) **Προβλεπόμενος αριθμός συμμετεχόντων**: 48 μαθητές και 4 καθηγητές

Δ) **Μεταφορικά μέσα**: ένα πούλμαν από το σχολείο μας προς τα Τρίκαλα , διαθέσιμο για όλες τις ενδιάμεσες μετακινήσεις, τις οποίες προβλέπει το πρόγραμμα στα Τρίκαλα.

Ε)**Κατηγορία καταλύματος:** Ξενοδοχείο 4 αστέρων με ημιδιατροφή (πρωινό και δείπνο για τις ημερομηνίες 16, 17,18 Φεβρουαρίου και πρωινό για τις 19 Φεβρουαρίου). Τα δωμάτια των συνοδών καθηγητών να είναι μονόκλινα.

ΣΤ)**Λοιπές υπηρεσίες :**Πρόβλεψη επιστροφής των χρημάτων σε μαθητή σε περίπτωση που για αποδεδειγμένους λόγους ανωτέρας βίας ή αιφνίδιας ασθένειας ματαιωθεί η συμμετοχή του.

Ζ) **Υποχρεωτική ασφάλιση Ευθύνης διοργανωτή**, σύμφωνα με την κείμενη νομοθεσία.

Για τις παραπάνω υπηρεσίες πρέπει να μας δώσετε:

1. Την τελική συνολική τιμή του οργανωμένου ταξιδιού
2. Την επιβάρυνση ανά μαθητή
3. Αναφορά στην κατηγορία του καταλύματος που προτείνετε

Σημειώνεται ότι οι προσφορές πρέπει να κατατίθενται στο σχολείο **με κλειστό φάκελο** με επισυναπτόμενα τα επισυναπτόμενα σε πρωτότυπη μορφή κι όχι με φαξ ή ηλεκτρονικού ταχυδρομείου.

Επιπλέον, σύμφωνα με την παρ. 3α, αρ.1 της υπ’ αρ. 15408/2012 (Β’ 2991) κοινής Υπουργικής απόφασης: «Όπου στην κείμενη νομοθεσία αναφέρεται η άδεια λειτουργίας τουριστικού γραφείου ή το ειδικό σήμα λειτουργίας του άρθρου 3 του Ν. 2160/1993., νοείται στο εξής η βεβαίωση συνδρομής των νόμιμων προϋποθέσεων της παρ. 1 του παρόντος άρθρου» ( Εγκύκλιος του ΥΠΑΙΘ 190919/Δ2, 25/11/14).

**Οι προσφορές να υποβληθούν μέχρι την Παρασκευή 13 Ιανουαρίου 2023 και ώρα 12.00**

 **Η Διευθύντρια**